เราได้ซื้อดีลวงใน เพราะเห็นเมนูที่ทางวงในมาขายดูน่าสนใจดีค่ะ ซึ่งราคาเต็มค่อนข้างแรง เลยขอมาทานตอนจัดโปรแล้วกันนะคะ
 
สำหรับร้านนี้อยู่ในห้างสยามพารากอนค่ะ อยู่ชั้น G ร้านอยู่ระหว่างร้าน Amici กับ Vivarium ค่ะ
 
เซตที่เราสั่งจะมี ของทานเล่น อาหารจานหลัก และตบท้ายด้วยไอศกรีมค่ะ
 
วันที่เราไปทาน ทางร้านจัดโปรโมชั่น เพียงแอด Line ของร้าน จะได้เครื่องดื่ม "I Saw the dragon" ฟรี ก็กดทันทีสิคะ เราเลยไม่ต้องสั่งน้ำเพิ่มพอดีเลยค่ะ อิอิ (โปรนี้อย่าลืมสอบถามว่ายังมีหรือเปล่านะคะ เพราะไม่ได้ตั้งบอกบนโต๊ะค่ะ)
 
อาหารที่เราทานจะทยอยเสริฟมาค่ะ

- ซุปหอย (Clam Chowder Heavy Cream, Potato, Clam Meat, Pancetta and Aromatics)
 
อร่อยมาก เข้มข้นหอมละมุน ได้รสครีมเด่น แต่ไม่เลี่ยนนะคะ เนื้อหอยลายสดดี มีความหนุบๆได้อารมณ์เคี้ยวรับรู้รสชาติดี อร่อยจังค่ะ ขนมปังที่ให้มาทานคู่ซุปก็ฟูกรอบ เค็มๆมันๆ อยากได้เพิ่มมาทานเล่นเยอะๆจังค่ะ 55
 
- ล๊อปเตอร์ลิงกวินี (Lobster Linguine House Made Linguine with Herbs, Butter, Chili, Lobster Meat and Topped with Cheese) เป็นเส้นลิงกวินีผัดกับล๊อปเตอร์ใส่พริกและโรยหน้าด้วยชีส
 
ชีสโรยหน้าเยอะดี น่าทานมากๆค่ะ เนื้อล๊อปเตอร์สด เนื้อเด้งๆอร่อยๆค่ะ จานนี้ถึงชีสจะเยอะ แต่ไม่เลี่ยนเลยค่ะ เพราะมีรสเผ็ดๆเปรี้ยวนิดๆ ทำให้ทานได้เรื่อยๆเลย แต่ส่วนตัวเราไม่ค่อยชอบเส้นแบบนี้ คือลวกมาพอดีนะคะ มีความหนุบๆ แต่ว่าพอทานไปเรื่อยๆ น้ำซอสในจานจะค่อยๆซึมเข้าไปในเส้นทำให้ดูนิ่มๆอืดๆไปนิดนึง แต่โดยรวมจานนี้รสชาติดี ไม่เลี่ยน ก็ทานเกลี้ยงจานได้สบายเลยค่ะ
 
- ไอศกรีมจะมี 3 รสให้เลือกค่ะ คือ วานิลา ช็อคโกแลต และสตอเบอรี่
 
เราเลือกรสช็อคโกแลตค่ะ เนื้อเหนียวหนุบดี รสชาติเข้มข้นหวานมัน ทานหมดนี่หวานพอควรเลยค่ะ
 
- I Saw the dragon 140 บาท เครื่องดื่มสีส้มสดใส เป็นการรวมกันของแก้วมังกร แตงโม น้ำส้ม และน้ำสับปะรดค่ะ เสริฟมาสวยงาม มีปักผลส้มมาสวยๆด้วยค่ะ

รสชาติเข้มข้น ออกหวานหน่อย หอมๆส้ม ได้กลิ่นแก้วมังกรนิดๆค่ะ
 
การบริการที่นี่ดีมาก ยิ้มแย้ม รู้เรื่องดี ดูแลตลอด ประทับใจค่ะ
 
เป็นร้านที่รู้สึกว่าคุ้มที่ซื้อดีลจากวงในค่ะ และแอบเห็นเมนู Melt ซึ่งเป็นขนมปังอบชีส น่าทานดีค่ะ เพราะส่วนตัวชอบทานพวกโทสต์อยู่แล้ว เลยคิดว่าอยากจะกลับมาลองเมนูนี้ค่ะ